**Výzva na predloženie ponuky**

Vec: **Výzva na predloženie ponuky**

**Mesto Veľký Meder, Komárňanská 207/9, 932 01 Veľký Meder**, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky pod názvom: **„Modernizácia učební základnej školy Veľký Meder“** **- Dodávka nábytku.** Názov projektu: **„Modernizácia učební základnej školy Veľký Meder“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

Názov:Mesto Veľký Meder

Sídlo: Komárňanská 207/9

PSČ: 932 01

Mesto/obec: Veľký Meder

Štát: Slovenská republika

IČO: 00305332

Štatutárny orgán: Gergő Holényi – primátor mesta

Kontaktná osoba: Ing. Juraj Vajai – prednosta

Telefón: 031/590 49 54

E-mail: juraj.vajai@velkymeder.sk

Adresa hlavnej stránky verejného obstarávateľa (URL): https://www.velkymeder.sk/sk/

Kontaktná osoba vo veciach verejného obstarávania: Ing. Dagmar Melotíková

Telefón: +421 903520052

Email: refam@refam.sk

1. **Miesto predloženia/doručenia ponuky:**

**Ponuky je potrebné doručiť** (možnosť výberu)**:**

* **Osobne do podateľne:** Mestký úrad Veľký Meder, Komárňanská 207/9, 932 01 Veľký Meder,
* **Poštou na adresu:** Mestký úrad Veľký Meder, Komárňanská 207/9, 932 01 Veľký Meder

Ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** heslom obstarávania: **„Modernizácia učební základnej školy Veľký Meder“** **- Dodávka nábytku,** ako aj obchodným menom a sídlom uchádzača.

* **Elektronicky:** Verejný obstarávateľ určuje prostriedky elektronickej komunikácie vrátane doručovania tak, aby boli všeobecne dostupné, nediskriminačné a prepojiteľné so všeobecne používanými produktmi informačných a komunikačných technológií, a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Komunikácia sa bude uskutočňovať elektronicky spôsobom určeným funkcionalitou elektronického komunikačného nástroja eZakazky na portáli [www.ezakazky.sk](http://www.ezakazky.sk), ak nie je v tejto Výzve výslovne uvedené inak.

**Link na zákazku:**

[https://www.ezakazky.sk/refam/index.cfm?module=customer&page=ShowProfile&ItemID=53606034&](https://www.ezakazky.sk/refam/index.cfm?module=customer&page=ShowProfile&ItemID=53606034&%20)

V prípade, že uchádzač predloží ponuku prostredníctvom pošty, iného doručovateľa alebo osobne, je rozhodujúci termín (t. z. hodina a deň) doručenia ponuky verejnému obstarávateľovi. Verejný obstarávateľ nenesie zodpovednosť za oneskorené doručenie ponuky (napr. poštou, kuriérom a pod.). T. z. v momente uplynutia lehoty na predkladanie ponúk musí byť ponuka skutočne doručená verejnému obstarávateľovi na vyššie uvedenú adresu (nestačí odovzdanie na prepravu a pod.). Ponuky doručené po uplynutí tejto lehoty nebudú vyhodnocované. Ponuky doručené po lehote na predkladanie ponúk budú uchádzačom vrátené neotvorené.

1. **Kontaktná osoba na prevzatie ponuky: Ing. Dagmar Melotíková**
2. **Predmet obstarávania:**(predmet a názov zákazky, stručný opis zákazky)

**„Modernizácia učební základnej školy Veľký Meder“** **- Dodávka nábytku.** Názov projektu: „Modernizácia učební základnej školy Veľký Meder“

Predmetom zákazky je dodanie tovaru.

CPV kódy: 39160000-1 - Školský nábytok

Hlavným cieľom projektu je zriadenie a vybavenie odborných učební pre skvalitnenie výchovno-vzdelávacieho procesu na základných školách.

Operačný program: - Integrovaný regionálny operačný program;

Spolufinancovaný z: Európsky fond regionálneho rozvoja;

Prioritná os: - 2 Ľahší prístup k efektívnym a kvalitnejším verejným službám;

Konkrétny cieľ: - 2.2.2 Zlepšenie kľúčových kompetencií žiakov základných škôl;

Názov zákazky: **„Modernizácia učební základnej školy Veľký Meder“** **- Dodávka nábytku,** Kód projektu v ITMS2014+ : 302021K437

1. **Typ zmluvy, ktorá bude výsledkom verejného obstarávania: Kúpna zmluva**

Návrh Kúpnej zmluvy tvorí prílohu č. 4 k tejto Výzve. Do návrhu doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača.

Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý spôsob zadávania zákazky, nepristúpiť k podpísaniu zmluvy, a to bez finančných nárokov všetkých strán a ďalej postupovať v súlade s platným zákonom o verejnom obstarávaní.

Zmluva nesmie byť podľa § 56 ods. 1 ZVO v rozpore s týmito súťažnými podkladmi a s ponukou predloženou úspešným uchádzačom alebo uchádzačmi.

Uchádzač sa zaväzuje strpieť výkon kontroly/auditu súvisiaceho s plnením predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom, ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov, Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača je podstatným porušením zmluvy, ktoré oprávňuje verejného obstarávateľa od zmluvy odstúpiť.

Oprávnené osoby na výkon kontroly/auditu sú najmä:

* Poskytovateľ a ním poverené osoby,
* Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
* Orgán auditu, jeho spolupracujúce orgány a osoby poverené na výkon kontroly/auditu,
* Splnomocnení zástupcovia Európskej Komisie a Európskeho dvora audítorov,
* Orgán zabezpečujúci ochranu finančných záujmov EÚ,
* Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Uchádzač berie na vedomie a rešpektuje, že zákazka financovaná z fondov EÚ, ohľadom ktorej sa uzatvára zmluva, bude predmetom administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. Schválenie zákazky v rámci kontroly príslušným kontrolným orgánom je zároveň podmienkou nadobudnutia účinnosti zmluvy.

Verejný obstarávateľ má právo odstúpiť od Zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi verejným obstarávateľom, ako prijímateľom nenávratného finančného príspevku za účelom financovania Plnení podľa Zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

1. **Podrobný opis predmetu zákazky (predmetu obstarávania): (**uviesť podrobný opis)

**Vybavenie učební:**

**„Modernizácia učební základnej školy Veľký Meder“** **- Dodávka nábytku**

**Jazyková učebňa:**

* Žiacky stôl do jazykovej učebne 8 ks
* Pracovisko učiteľa 1 súbor
* Stolička/taburet do jazykovej učebne 16 kusov

**Fyzikálna a biologicko-chemická učebňa**

* Pracovisko učiteľa fyz. učebne 1 súbor
* Laboratórne pracovisko žiaka do fyzikálnej učebne 6 ks
* Laboratórna skriňa na učebné pomôcky do fyzikálnej učebne **1** ks
* Žiacke stoly do fyzikálnej učebne 8 ks
* Stoličky pre žiakov fyzikálnej učebne 16 ks
* Pracovisko učiteľa biochem učebne 1 súbor
* Mobilné laboratórne pracovisko žiaka Biochem. 6 ks
* Mobilné laboratórne pracovisko učiteľa Biochem 1 súbor
* Bezpečnostné skrine na chemikálie 1 ks
* Žiacky stôl do biochem učebne 10 ks
* Laboratórna stolička pre žiaka do Biochem.učebne 20 ks

**Polytechnická učebňa**

* Pracovisko učiteľa 1 súbor
* Mobilné pracovisko žiaka na obrábanie dreva so závesným panelom 4 ks
* Mobilné pracovisko žiaka na obrábanie kovu so závesným panelom 4 ks
* Kovové skrine na odkladanie náradia 2 ks
* Stolička/taburet pre žiaka - Dielenská stolička 16 ks

**IKT učebňa**

* Žiacky stôl 16 ks
* Stolička/taburet pre žiaka 16 ks
* Pracovisko učiteľa 1 súbor

Podrobná špecifikácia tovarov sa nachádza v prílohe č. 5.3 Návrh na plnenie kritérií ) cenová ponuka) k tejto výzve.

Pri použití ekvivalentného riešenia niektorých druhov materiálov, výrobkov a technologických zariadení musia tieto mať vlastnosti (parametre) rovnocenné vlastnostiam (kvalitatívnym, technickým a estetickým parametrom) výrobkov (materiálov, technológií, atď.), ktoré uviedol verejný obstarávateľ. Posúdenie ekvivalentnosti je výlučne v kompetencii verejného obstarávateľa.

V súvislosti s označením niektorých materiálov a výrobkov obchodným názvom verejný obstarávateľ umožňuje predloženie ponuky s použitím ekvivalentných materiálov a výrobkov s tým, že takéto použitie bude označené v ponuke slovom „ekvivalentný“. Použite ekvivalentného riešenia nemôže byť dôvodom predĺženia lehoty dodania, zníženia kvality alebo zmeny ceny jednotlivých častí predmetu zákazky.

Ak uchádzač nevyužije možnosť použitia ekvivalentu a neuvedie vo svojej ponuke obchodný názov materiálu alebo výrobku, ktorý bol označený obchodným názvom, bude mať verejný obstarávateľ za to, že uchádzač uvažoval s tým materiálom, technológiou, prípadne výrobkom, ktorého obchodný názov uviedol verejný obstarávateľ.

Pri použití ekvivalentného riešenia niektorých druhov materiálov, výrobkov a technologických zariadení musia tieto mať vlastnosti (parametre) rovnocenné vlastnostiam (kvalitatívnym, technickým a estetickým parametrom) výrobkov (materiálov, technológií, atď.), ktoré uviedol verejný obstarávateľ. Posúdenie ekvivalentnosti je výlučne v kompetencii verejného obstarávateľa.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Opis vychádza z predkladaného projektu, ktorý tvorí kompaktný vzájomne nedeliteľný celok tak, aby mohli byť dosiahnuté ekonomické a technické parametre, požadované riadiacim orgánom poskytovateľa nenávratného finančného príspevku na túto zákazku. Ak by sa niektorá z technických požiadaviek odvolávala na konkrétneho výrobcu, výrobný postup, značku, patent, typ, krajinu alebo miesto pôvodu alebo výroby, osoba povinná umožní nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené a schválené.

1. **Miesto a termín dodania predmetu zákazky:**

Miestom dodania predmetu zákazky: **Základná škola, Bélu Bartóka s vyučovacím jazykom - Bartók Béla Alapiskola,** Bratislavská 622/38, 932 01 Veľký Meder**.** Termín dodania predmetu zákazky: na základe záväznej objednávky verejného obstarávateľa do 60 pracovných dní.

1. **Lehoty na dodanie alebo dokončenie predmetu zákazky alebo trvanie zmluvy:** na základe záväznej objednávky verejného obstarávateľa do 60 pracovných dní
2. **Súťažné podklady k výzve na predloženie cenovej ponuky:** Príloha č. 5.3 Návrh na plnenie kritérií
3. **Financovanie predmetu zákazky:** Integrovaný regionálny opereračný program

Projekt je spolufinancovaný z Integrovaného regionálneho operačného programu a vlastných zdrojov verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom. Verejný obstarávateľ neposkytuje preddavok, ani zálohovú platbu.

Vlastná platba bude realizovaná:

Vlastná platba bude realizovaná formou bezhotovostného platobného styku. Uchádzač vystaví faktúru, splatnosť faktúry je do 60 dní odo dňa jej doručenia objednávateľovi. Zmluvné strany vzájomne konštatujú, že dohoda o lehote splatnosti faktúry nie je v hrubom nepomere k právam a povinnostiam Dodávateľa zo záväzkového vzťahu založeného zmluvou. Faktúra musí obsahovať všetky náležitosti daňového dokladu, špecifikáciu predmetu plnenia podľa zmluvy a špecifikáciu fakturovanej sumy. Uchádzačom navrhovaná cena bude vyjadrená v EUR.

Pre verejného obstarávateľa je neprijateľná ponuka bez DPH, ktorá prevýši disponibilné zdroje financovania predmetu zákazky zo strany verejného obstarávateľa, preto si verejný obstarávateľ vyhradzuje právo neprijať takúto ponuku uchádzača (cenový návrh uchádzača bez DPH) a neuzatvoriť Zmluvu, ktorá je výsledkom tohto postupu.

1. **Lehota na predloženie ponuky: dňa 07.12.2020 do 10:00 hod**
2. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

 **Kritériom na vyhodnotenie ponúk bude:** Najnižšia celková cena za celý predmet zákazky v Eur s DPH. Verejný obstarávateľ postupuje zjednodušeným postupom, a to tak, že víťazného uchádzača vyhodnotí na základe prieskumu trhu.

**Postup sa bude považovať za ukončený a víťazný uchádzač z prieskumu** **trhu bude vyzvaný k súčinnosti k podpísaniu zmluvy o dielo na plnenie predmetu zákazky.**

1. **Postup sa bude považovať za ukončený a víťazný uchádzač z prieskumu** **trhu bude vyzvaný k súčinnosti k podpísaniu zmluvy na plnenie predmetu zákazky.**

V prípade, že predpokladaná hodnota zákazky (ďalej len „PHZ“) určená ako priemerná cena z predložených cenových ponúk presiahne výšku finančného limitu 30.000,- Eur bez DPH, verejný obstarávateľ **použije ponuky pre účely stanovenia PHZ.**

1. V prípade, že predpokladaná hodnota zákazky (ďalej len „PHZ“) určená ako priemerná cena z predložených cenových ponúk nepresiahne výšku finančného limitu 30.000,- Eur s DPH, verejný obstarávateľ použije ponuky pre účely výberu uchádzača na základe kritéria  – **najnižšia cena za celý predmet zákazky v Eur s DPH**.

**Požadovaný spôsob určenia ceny v cenovej ponuke:**

Uchádzačom navrhovaná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.

Navrhovaná cena musí obsahovať aj všetky náklady súvisiace s plnením podmienok a požiadaviek verejným obstarávateľom uvedených v Opise predmetu zákazky.

Navrhovaná cena musí byť špecifikovaná ako maximálna a pevne daná.

Navrhovaná cena musí byť uvedená v ponuke v štruktúre uvedenej v dokumente označenom ako „Návrh na plnenie kritérií (súťažná ponuka)“, ktorý tvorí Prílohu č. 2 tejto výzvy.

Uchádzačom navrhovaná cena musí byť vyjadrená v eurách. Navrhovanú cenu je potrebné určiť najviac na 2 desatinné miesta.

Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:

* + navrhovaná celková zmluvná cena bez DPH,
	+ výška a sadzba DPH,
	+ navrhovaná celková zmluvná cena vrátane DPH.

Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

Ak sa uchádzač v priebehu zmluvného vzťahu stane platiteľom DPH, zmluvná cena sa nezvýši.

1. **Pokyny na zostavenie ponuky:**

**Jazyk, v ktorom možno predložiť ponuky je slovenský jazyk**

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**Obsah ponuky uchádzača:**

* Vyplnené a podpísané Identifikačné údaje uchádzača, Príloha č. 1
* Vyplnený a podpísaný Návrh na plnenie kritérií (súťažná ponuka), Príloha č. 2
* Doplnený a podpísaný návrh Kúpnej zmluvy, Príloha č. 3
* Vyplnené a podpísané Vyhlásenie uchádzača, Príloha č. 4

Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

***Podmienky účasti uchádzačov***

**Verejný obstarávateľ požaduje predloženie týchto dokladov/dokumentov:**

Informácie a formálne náležitosti nevyhnutné na splnenie podmienok účasti týkajúce sa osobného postavenia:

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) ZVO – **musí byť oprávnený dodávať tovar, ktorý zodpovedá predmetu zákazky.**
	2. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 ZVO, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. **Uchádzač nemusí predkladať v ponuke tento doklad, túto skutočnosť si overí verejný obstarávateľ sám v príslušnom registri.**
	3. Verejný obstarávateľ **nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f)** ZVO**.**

1. **Lehota viazanosti ponúk**: 12 mesiacov od lehoty na predkladanie ponúk
2. **Osoby určené pre styk so záujemcami a uchádzačmi:**

**Ing. Dagmar Melotíková, tel.č.: + 421 903520052, email:** **dagmar.melotikova@gmail.com**

1. **Ďalšie informácie verejného obstarávateľa:**
* Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.
* Úspešnou ponukou sa stane ponuka uchádzača, ktorého ponuka splní podmienky určené verejným obstarávateľom, náležitosti ponuky a bude maťnajnižšiu celkovú cenu za celý predmet zákazky v Eur s DPH.
* Všetkým uchádzačom, ktorí predložili ponuku v lehote na predkladania ponúk, bude zaslané oznámenie o výsledku vyhodnotenia ponúk.
* Vprípade, ak úspešný uchádzač odstúpi od svojej ponuky, verejný obstarávateľ môže uzavrieť zmluvu s uchádzačom, ktorý skončil ako ďalší v poradí.
* Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.
* Verejný obstarávateľ si vyhradzuje právo neprijať ponuku aj v prípade, keď sa zmenia okolnosti, za ktorých sa výzva vyhlásila, ak všetky ponuky prekročia výšku finančných prostriedkov, ktoré má verejný obstarávateľ na tento účel vyčlenené.
* Verejný obstarávateľ môže zrušiť použitý postup verejného obstarávania z nasledovných dôvodov:
* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám v tejto výzve
* zmenia sa okolnosti, za ktorých sa toto verejné obstarávanie vyhlásilo.

Veľký Meder, dňa 27.11.2020

..........................................................................

Gergő Holényi – primátor mesta

z.p. Ing. Dagmar Melotíková, v.r.

Prílohy:

Príloha č. 1 - Identifikačné údaje uchádzača

Príloha č. 2 – Návrh na plnenie kritérií *(súťažná ponuka)*

Príloha č. 3 – Kúpna zmluva (návrh)

Príloha č. 4 - Vyhlásenie uchádzača

Príloha č. 1

|  |
| --- |
|  |
| **Identifikačné údaje uchádzača****Názov zákazky: „Modernizácia učební základnej školy Veľký Meder“** **- Dodávka nábytku**  |
| Obchodný názov spoločnosti:  |   |
| Sídlo alebo miesto podnikania:  |  |
| Ulica, číslo sídla:  |   |
| PSČ: |   |
| Mesto: |   |
| Štát: |   |
| Štatutárny zástupca: |   |
| Meno, priezvisko, titul: |   |
| Telefón: |   |
| E-mail: |   |
| Internetová adresa: |   |
| Všeobecné identifikačné údaje:  |   |
| IČO:  |   |
| IČ DPH: |   |
| DIČ: |   |
| IBAN: |   |
| Banková inštitúcia: |   |
| Kontaktná osoba: |   |
| Meno, priezvisko, titul:   |   |
| E-mail: |   |

V ..................................., dňa ...................

.......................................................................

 podpis a pečiatka uchádzača,

 resp. osoby oprávnenej konať za uchádzača

Príloha č. 2

|  |
| --- |
| **Návrh na plnenie kritérií**1. **Názov zákazky:**

**„Modernizácia učební základnej školy Veľký Meder“** **- Dodávka nábytku** |
| **Obchodné meno spoločnosti:** |
| **Adresa uchádzača:** |
| **IČO:** | **DIČ:**  | **IČ DPH:** |
| **Zapísaný v**  |
| **Štatutárni zástupcovia podľa dokladu o oprávnení podnikať:** |
| **Telefón:** | **e-mail:** |
| **Bankové spojenie:** | **Číslo účtu:** |
| **P. č.** | **Popis položky** |  | **Cena celkom v Eur bez DPH** | **DPH** | **Cena celkom v Eur s DPH** |
| 1. | **Nábytok cena celkom:**  |  |  |  |  |
|  |  |  |  |  |  |

V cene mernej jednotky musia byť zahrnuté všetky požiadavky na predmet zákazky uvedené v opise predmetu zákazky tejto výzvy.

Som platiteľom DPH ÁNO / NIE

V ..........................................., dňa ..................

.......................................................................

podpis a pečiatka uchádzača,

resp. osoby oprávnenej konať za uchádzača

Príloha č. 3

**Kúpna zmluva**

uzatvorená podľa § 409 a nasl. zákona č. 513/1991 Zb. Obchodného zákonníka v platnom znení (ďalej len „Zmluva“ v príslušnom gramatickom tvare) medzi

**Článok I.**

**Zmluvné strany**

Objednávateľ

Názov:Mesto Veľký Meder

Sídlo: Komárňanská 207/9

PSČ: 932 01

Mesto/obec: Veľký Meder

Štát: Slovenská republika

IČO: 00305332

Štatutárny orgán: Gergő Holényi – primátor mesta

Kontaktná osoba: Ing. Juraj Vajai – prednosta

Telefón: 031/590 49 54

E-mail: juraj.vajai@velkymeder.sk

Adresa hlavnej stránky verejného obstarávateľa (URL): https://www.velkymeder.sk/sk/

a

Dodávateľ:

Názov

Sídlo

Osoba oprávnená konať

IČO

DIČ

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

**Článok II.**

**Predmet zmluvy**

2.1 Dodávateľ bol identifikovaný ako úspešný uchádzač vo verejnom obstarávaní podľa zákona o verejnom obstarávaní, s predmetom zákazky: **„Modernizácia učební základnej školy Veľký Meder“** **- Dodávka nábytku**.

2.2 Predmetom tejto zmluvy je záväzok dodávateľa dodať nové tovary špecifikované v tejto zmluve spôsobom, v čase, v kvalite a podľa podmienok uvedených v tejto zmluve.

2.3 Predmetom tejto zmluvy je aj: doprava, zloženie, zmontovanie, inštalácia, zaškolenie personálu podľa pokynov objednávateľa.

2.4 Špecifikácia tovarov, ktorých dodanie je predmetom tejto zmluvy, je uvedená v prílohe č. 1 tejto zmluvy.

**Článok III.**

**Spôsob, miesto a čas plnenia**

3.1 Dodávateľ sa zaväzuje dodať objednávateľovi tovar v lehote do 60 pracovných dní od písomného vyzvania objednávateľa dodávateľovi.

3.2 Predmetom dodávky je aj umiestenie a inštalácia tovaru podľa pokynov kupujúceho na miesto dodania tovaru Základná škola, Bélu Bartóka s vyučovacím jazykom - Bartók Béla Alapiskola, Bratislavská 622/38, 932 01 Veľký Meder.

3.3 Neoddeliteľnou súčasťou predmetu kúpy je i predloženie všetkých potrebných dokladov vzťahujúcich sa na dodávaný tovar podľa tejto zmluvy, ktoré sú potrebné na jeho riadne užívanie a to najmä nie však výlučne originály alebo úradne overené fotokópie atestov, certifikátov (certifikáty alebo ekvivalentné doklady ku každému produktu uvedenému v tejto zmluve, preukazujúci že výrobok spĺňa podmienky príslušných  noriem), kópie záručných listov a iných súvisiacich dokladov tvoria neoddeliteľnú súčasť tejto zmluvy.

3.4 Zmluvné strany sa dohodli, že v prípade omeškania dodávateľa s  dodaním tovaru v lehote určenej v bode 3.1 tohto článku, zaplatí dodávateľ zmluvnú pokutu vo výške 1% z ceny tovaru, a to za každý aj začatý deň omeškania.

3.5 V prípade omeškania dodávateľa s dodaním tovaru v lehote určenej v bode 3.1 tohto článku o viac ako 30 kalendárnych dní, má objednávateľ právo odstúpiť od tejto zmluvy. Nárok objednávateľa na náhradu škody tým nie je dotknutý.

3.6 Dodávateľ sa zaväzuje dodať tovar kupujúcemu na miesto: Základná škola, Bélu Bartóka s vyučovacím jazykom - Bartók Béla Alapiskola, Bratislavská 622/38, 932 01 Veľký Meder, Slovenská republika.

3.7 Zmluvné strany sa dohodli, že dodávateľ pri odovzdaní tovaru odovzdá objednávateľovi dodací list. Poverená osoba objednávateľa potvrdením dodacieho listu potvrdí prevzatie tovaru.

3.8 Dodávateľ je povinný dodať objednávateľovi tovar v množstve, kvalite a vyhotovení podľa špecifikácie uvedenej v prílohe č. 1 tejto zmluvy a v zmysle predloženej ponuky dodávateľa; dodanie akýchkoľvek náhrad za objednaný tovar nie je prípustné.

3.9 Ak dodávateľ dodá objednávateľovi tovar inej kvality a vyhotovenia, ako je stanovené v predchádzajúcom bode, porušuje tým povinnosť ustanovenú v § 420 Obchodného zákonníka a dodávka tovaru je vadná. Vadnou je tiež dodávka iného, než dohodnutého tovaru.

3.10 Objednávateľ je povinný prezrieť tovar v čase prechodu nebezpečenstva vzniku škody na tovare, t.j. pri dodaní, resp. pri prevzatí tovaru. Ak zistí, že tovar má vady, je povinný to bez zbytočného odkladu písomne oznámiť predávajúcemu. V prípade nesplnenia tejto povinnosti objednávateľa sa má za to, že zásielka bola doručená v poriadku.

3.11 Objednávateľ nadobúda vlastnícke právo k tovaru, len čo mu je tovar odovzdaný.

3.12 Nebezpečenstvo škody na tovare (§ 368 ods. 2 Obchodného zákonníka) prechádza na objednávateľa v čase, keď prevezme tovar od dodávateľa, alebo ak tak neurobí včas, v čase, keď mu dodávateľ umožní nakladať s tovarom a objednávateľ poruší zmluvu tým, že tovar neprevezme.

**Článok IV.**

**Cena a platobné podmienky**

4.1 Ceny za dodávané tovary sú uvedené v prílohe č.1 Návrh na plnenie kritérií, tejto zmluvy.

4.2 V cenách sú zahrnuté všetky náklady za riadne dodanie tovarov spĺňajúcich požiadavky podľa tejto zmluvy.

4.3 Objednávateľ neposkytuje predávajúcemu žiadne preddavky.

4.4 Objednávateľ uhradí predávajúcemu cenu za skutočne dodaný tovar, a to na základe fakturácie, ktorá sa vykoná po dodaní tovaru. Súčasťou faktúry bude súpis dodaného tovaru, odsúhlasený oprávnenými zástupcami oboch zmluvných strán. Splatnosť faktúry je 60 kalendárnych dní odo dňa doručenia faktúry kupujúcemu.

4.5 Faktúra musí obsahovať všetky náležitosti podľa príslušných právnych predpisov. V prípade, že faktúra nebude obsahovať príslušné náležitosti alebo bude vyhotovená obsahovo nesprávne, je objednávateľ oprávnený vrátiť ju dodávateľovi v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti zastaví a nová lehota splatnosti začne plynúť doručením opravenej faktúry kupujúcemu.

4.6 Ak je objednávateľ v omeškaní so splnením peňažného záväzku alebo jeho časti, vzniká dodávateľovi, ktorý si splnil svoje zákonné a zmluvné povinnosti, právo požadovať od objednávateľa z nezaplatenej sumy úroky z omeškania podľa § 369 ods. 2 zák. č. 513/1991 Zb. Obchodného zákonníka, t.j. vo výške základnej úrokovej sadzby Európskej centrálnej banky platnej k prvému dňu príslušného kalendárneho polroka omeškania zvýšenej o osem percentuálnych bodov; takto určená sadzba úrokov z omeškania sa použije počas celej doby omeškania.

**Článok V.**

**Záručná doba a zodpovednosť za vady**

5.1 Dodávateľ poskytuje za vady tovaru záruku v dĺžke 24 mesiacov. Záručná doba začína plynúť odo dňa dodania tovaru.

5.2 Tovar má vadu, ak

a) tovar nie je dodaný v požadovanom množstve

b) tovar nie je dodaný v požadovanom termíne

c) tovar nie je dodaný na určené miesto

d) tovar nemá minimálne hodnoty určených vlastností, ktoré sú deklarované v prílohe č. 1 (minimálne kvalitatívne parametre, povrchová úprava a iné)

e) s dodávkou tovaru nebolo dodané požadované príslušenstvo, ak je to uplatniteľné

f) tovar nie je zabalený dohodnutým spôsobom

g) tovar nie je označený predpísaným spôsobom, nezodpovedá rozmermi, nezodpovedá farebnosťou, materiálové vyhotovenie je nevyhovujúce, aplikácia na výrobku má vady atď.

h) s tovarom neboli poskytnuté dohodnuté služby (doručenie do požadovaného miesta a pod.)

5.3 Tovar má právne vady, ak je zaťažený právom tretej osoby, ibaže objednávateľ s týmto obmedzením prejavil súhlas.

5.4 Zmluva je porušená podstatným spôsobom, ak strana porušujúca zmluvu v čase uzavretia zmluvy vedela alebo v tomto čase bolo rozumné predvídať s prihliadnutím na účel zmluvy, že druhá strana nebude mať záujem na plnení povinností pri takom porušení zmluvy; pri pochybnostiach sa predpokladá, že porušenie zmluvy nie je podstatné.

5.5 Objednávateľ ;je povinný používať tovar len na účel, na ktorý je určený a dodržiavať známe pravidlá na jeho použitie.

5.6 Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na kupujúceho, aj keď sa vada stala zjavnou po tomto čase, ak je spôsobená porušením jeho povinností.

5.7 Objednávateľ je povinný prezrieť tovar čo najskôr po prechode nebezpečenstva škody na tovare. Ak objednávateľ tovar neprezrie bez zbytočného odkladu po prechode nebezpečenstva škody na tovare, môže objednávateľ uplatniť nároky z vád tovaru zistiteľných pri tejto prehliadke, len keď preukáže, že tieto vady mal tovar už v čase prechodu nebezpečenstva škody na tovare.

5.8 Objednávateľ má právo uplatniť si nároky z vád tovaru v súlade s príslušnými ustanoveniami obchodného zákonníka. Objednávateľ si uplatňuje právo zo zodpovednosti za vady tovaru v sídle predávajúceho. O prijatí nárokov z vád tovaru poverený zamestnanec predávajúceho vystaví kupujúcemu doklad s uvedením identifikačných údajov kupujúceho, dátumu, kedy sa nároky uplatnili, vady akého tovaru boli uplatnené, kedy bol tovar zakúpený, za akú cenu, stručný popis vady, doklad opatrí pečiatkou predávajúceho a svojim vlastnoručným podpisom.

**Článok VI.**

**Zánik zmluvy**

6.1 Objednávateľ a dodávateľ sa dohodli, že záväzok založený touto zmluvou sa ruší:

a) dohodou zmluvných strán;

b) výpoveďou objednávateľa v prípade, ak dodávateľ nie je schopný dodať alebo nedodá objednávateľovi plnenie za cenu určenú v  tejto zmluve; pre prípad výpovede si zmluvné strany dohodli 1-mesačnú výpovednú lehotu, ktorá začne plynúť od prvého dňa kalendárneho mesiaca nasledujúceho po doručení výpovede;

c) odstúpením od tejto zmluvy ktoroukoľvek zmluvnou stranou v prípade podstatného porušenia povinnosti druhej zmluvnej strany.

6.2 Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu; zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách, nemá vplyv na platnosť a účinnosť odstúpenia od tejto zmluvy.

6.3 V prípade zrušenia záväzku vyplývajúceho z tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy.

**Článok VII.**

**Spoločné a záverečné ustanovenia**

7.1 Akékoľvek zmeny a doplnky k tejto zmluve sú platné výlučne v písomnej forme odsúhlasenej obidvomi stranami dohody, vo forme dodatku.

7.2 Dodávateľ, ktorý má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o RPVS, v nadväznosti na § 11 ods. 1 ZVO, po celú dobu trvania plnenia zo zmluvy.

7.3 Objednávateľ môže odstúpiť od zmluvy, uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora ak mal povinnosť zapisovať sa do registra partnerov alebo ak bol vymazaný z registra partnerov verejného sektora

7.4 Na zmeny tejto zmluvy sa primerane aplikujú ust. §18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

7.5 Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.

7.6 Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým mimosúdnou dohodou.

7.7 Ak by niektoré ustanovenie tejto zmluvy bolo alebo sa po uzavretí tejto zmluvy stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej uzatvorenia.

7.8 Objednávateľ sa zaväzuje strpieť výkon kontroly/auditusúvisiaceho s dodaním tovaru kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti dodávateľa je podstatným porušením zmluvy, ktoré oprávňuje objednávateľa od zmluvy odstúpiť.

Oprávnené osoby na výkon kontroly/auditu sú najmä:

a. Poskytovateľ a ním poverené osoby,

b. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d. Orgán auditu, jeho spolupracujúce orgány  a osoby poverené na výkon kontroly/auditu,

e. Splnomocnení zástupcovia Európskej Komisie a Európskeho dvora audítorov,

f. Orgán zabezpečujúci ochranu finančných záujmov EÚ**,**

g. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

7.9 Na účely predmetu zmluvy sa za subdodávateľa považuje hospodársky subjekt, ktorý uzavrie alebo uzavrel s dodávateľom písomnú odplatnú zmluvu na plnenie určitej časti zákazky.

7.10 Dodávateľ zodpovedá za celé a riadne plnenie zmluvy počas celého trvania zmluvného vzťahu s objednávateľom a to bez ohľadu na to, či dodávateľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom objednávateľa.

7.11 Zmluvné strany sa dohodli na tom, že zoznam subdodávateľov, ktorých bude dodávateľ využívať na plnenie predmetu zmluvy odovzdá objednávateľovi v písomnej forme najneskôr pri podpise zmluvy.

7.12 V prípade zmeny subdodávateľa počas trvania zmluvy medzi objednávateľom a dodávateľom je povinný dodávateľ najneskôr v deň, ktorý predchádza dňu , v ktorom má zmena subdodávateľa nastať oznámiť objednávateľovi zmenu subdodávateľa a v tomto oznámení uviesť minimálne nasledovné:

1. podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
2. navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, sa preukazuje vo vzťahu k tej časti predmetu zmluvy, ktorý má subdodávateľ plniť.

7.13 Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po jej zverejnení na stránke mesta.

7.14 Táto zmluva bola vyhotovená v dvoch vyhotoveniach s platnosťou originálu, pričom každá zo zmluvných strán obdrží jedno vyhotovenie zmluvy.

7.15 Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

Neoddeliteľnou súčasťou tejto zmluvy je:

Príloha č. 1 - Návrh na plnenie kritérií – cenová ponuka

Objednávateľ: Dodávateľ:

V .........................dňa ............... V................................dňa ..............

 (meno, priezvisko, funkcia) (meno, priezvisko, funkcia)

**Príloha č. 4 – Vyhlásenie uchádzača**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača, IČO) .......................................................................................................................................................

týmto vyhlasuje, že:

* je dôkladne oboznámený a súhlasí s podmienkami verejného obstarávania na predmet zákazky **„Modernizácia učební základnej školy Veľký Meder“** **- Dodávka nábytku**, ktoré sú určené vo výzve na predkladanie ponúk, jej prílohách a v iných dokumentoch poskytnutých verejným obstarávateľom v lehote na predkladanie ponúk;
* všetky predložené vyhlásenia, potvrdenia, doklady, dokumenty a údaje uvedené v ponuke sú pravdivé a úplné;
* nie je členom skupiny dodávateľov, ktorá ako iný uchádzač predkladá ponuku;
* všetkému, čo bolo uvedené vo výzve na predkladanie ponúk a jej prílohách porozumel, na to, čo nebolo jasné využil možnosť dorozumievania, a je si vedomý, že ak jeho ponuka nebude obsahovať všetky náležitosti požadované verejným obstarávateľom, bude vylúčená;
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
* nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia;
* dáva písomný súhlas k tomu, že doklady, ktoré poskytuje v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov;
* dáva písomný súhlas so spracúvaním osobných údajov po dobu realizácie verejného obstarávania, realizácie zákazky a archivácie dokumentácie k verejnému obstarávaniu zákazky, v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov;
* v súvislosti s uvedeným postupom zadávania zákazky:
* nevyvíjal a nebude vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré by mohli viesť k zvýhodneniu jeho postavenia v súťaži,
* neposkytol a neposkytne akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* bude bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* dáva písomný súhlas k tomu, že jeho ponuka môže byť poskytnutá Úradu pre verejné obstarávanie a iným kontrolným orgánom ku kontrole verejného obstarávania.

V ..................................., dňa ................

.............................................................

 podpis a pečiatka uchádzača,

resp. osoby oprávnenej konať za uchádzača